എങ്ങും പുകഴ്ത്തുവിൻ
പല്ലവി
എങ്ങും പുകഴ്ത്തുവിൻ സുവിശേഷം ഹാ
മംഗള ജയ ജയ സന്ദേശം
        ചരണങ്ങൾ 
 
നരഭോജികളെ നരസ്നേഹികളാം
ഉത്തമ സോദരരാക്കും
വിമല മനോഹര സുവിശേഷം ഹാ!

അജ്ഞാനാന്ധതയാകെയകറ്റും-
വിജ്ഞാനക്കതിർ വീശും
വേദാന്തപ്പൊരുൾ സുവിശേഷം ഹാ!

ഭീകര സമരസമാകുലമാകും-
ഭൂമിയിൽ ഭീതിയെ നീക്കും
ശാന്തി സന്ദായക സുവിശേഷം ഹാ!

വിമലജനേശുവിൽ വിശ്വസിച്ചിടുകിൽ-
വിടുതലനാമയനരുളും
വിജയധ്വനിയീ സുവിശേഷം ഹാ!

കൃപയാലേതൊരു പാതകനെയും-
പാവന ശോഭിതനാക്കും
പാപ നിവാരണ സുവിശേഷം ഹാ!

നശിക്കും ലൗകികജനത്തിനു ഹീനം,-
നമുക്കോ ദൈവികജ്ഞാനം
കുരിശിൻ വചനം സുവിശേഷം ഹാ!

എം.ഇ. ചെറിയാൻ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ